Nuştox, ziwannas, tarîxnas û akademîsyenê kirdî M. Malmîsanij kitabê xo yo newe vet. Kitabê bi nameyê '1925'ten Önce Ayrilma Taraftari Kürt Örgütleri' (1925î ra Verî Rêxistinê Kurdan ê Terefgîrê Cîyabîyayîşî) hetê Weşanxaneyê Vateyî ra weşanîya.
Kitab de tarîxnas Malmîsanij 7 rêxistinanê kurdan ser o vindeno, derheqê înan de zanayîşan dano ke nê 7 rêxistinî 1925 ronayîşê Komara Tirkîya ra verî nîyayî ro û înan waştêne ke Kurdîstanêko Azad do bêro ronayene.
Kitab de qala nê rêxistinan yena kerdene:
-Cemiyet-i İstihlas-ı Kürdistan
-Kürd İstiklal Komitesi
-Kürdistan Teali Cemiyeti
-Kürd Demokrat Fırkası
-Kürd Teşkilat-ı İçtimaiye Cemiyeti
-Kürdistan İstiklal ve İstihlas Komitesi.
M. Malmîsanijo ke qezaya Pîranî ya Amedî ra yo, serranê dergan ra nara ziwan û edebîyatê kirdkî de eleqedar beno û ronayox û endamê Grûba Xebate ya Vateyî yo. Malmîsanij heta nika derheqê ziwan, edebîyat, tarîx û cografya de xeylêk kitabî nuştî. Malmîsanij bi taybetî babetanê tarîxîyan ê Şex Seîd û Bedîrxanan de sey pispor o. Malmîsanijo ke bi serran Swêd de sey surgun ciwîya nika Amed de ciwîyeno û Zanîngehê Artûkluyî de Beşê Ziwan û Edebîyatê Kurdkî de mamostatîye keno.
